**7. A feladat az 1848–49-es forradalom és szabadságharc történetéhez kapcsolódik.**

**Milyen szervezet felállításáról vagy milyen intézkedés bevezetéséről rendelkeznek az**

**áprilisi törvények alábbi törvénycikkei? Írja a szervezet vagy intézkedés nevét a**

**pontozott vonalra!** (Elemenként 1 pont.) 2011 máj

**a)** „III. tc. 14.§. A minisztériumnak, azon tagján kívül, mely a Felség személye körül a

13.§-ban említett ügyekre ügyelend, a következő osztályai lesznek: a) Belügyek, b)

Országos pénzügy, c) Közmunka és közlekedési eszközök és hajózás, d)

Földművelés, ipar és kereskedés, e) Vallás és közoktatás, f) Igazságszolgáltatás és

kegyelem és g) Honvédelmi osztályai.”

………………………………………………………………………………

**b)** „XVIII. tc. 1.§. Gondolatait sajtó útján mindenki szabadon közölheti, és szabadon

terjesztheti.”

………………………………………………………………………………

**c)** „XXII. tc. A személyes és vagyonbátorság, a közcsend és belbéke biztosítása, az

ország polgárainak őrködésére bízatik.”

……………………………………………………………………………….

**d)** „IX. tc. Az úrbér és azt pótló szerződések alapján eddig gyakorlatban volt

szolgálatok (robot), dézsma és pénzbeli fizetések megszüntetéséről.”

……………………………………………………………………………….

**7. Áprilisi törvények (Elemenként 1 pont, összesen 4 pont.)**

a) (független) felelős kormány *vagy* minisztérium

b) sajtószabadság *vagy* cenzúra eltörlése

c) nemzetőrség *vagy* nemzeti őrsereg

d) jobbágyfelszabadítás *vagy* úrbéri viszonyok eltörlése

*(Minden hasonló értelmű válasz elfogadható.)*